นายกรัฐมนตรี ขอความร่วมมือ ผู้เดินทางกลับจากประเทศเสี่ยง สังเกตอาการตัวเองและพบแพทย์แม้ไม่ติดเชื้อโควิด -19
นายกรัฐมนตรี ขอความร่วมมือ ผู้เดินทางกลับจากประเทศเสี่ยง สังเกตอาการตัวเองและพบแพทย์แม้ไม่ติดเชื้อโควิด -19พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงมาตรการเฝ้าระวังโรคโควิด-19 สำหรับบุคคลที่เดินทางกลับจากประเทศเสี่ยง แล้วไม่เปิดเผยข้อมูลและมีกรณี ส.ส.พรรคพลังประชารัฐที่ถูกหยิบยกขึ้นหารือในที่ประชุมสภาฯเมื่อวานนี้ และเหตุการณ์ล่าสุดมีการติดเชื้อจากปู่-ย่า ไปสู่หลานนั้น ในส่วนของ ส.ส. ว่าได้มีการตรวจแล้วไม่พบว่าติดเชื้อดังกล่าว แต่ทางแพทย์ได้เฝ้าติดตามทุกพื้นที่ ดังนั้นขอฝากไปยังประชาชนที่มีความเสี่ยง ให้ไปพบแพทย์เพราะถือเป็นความร่วมมือระหว่างกัน เพราะแม้ว่ารัฐบาลจะมีมาตรการดีอย่างไร แต่หากประชาชนไม่ดูแลตัวเองก็จะเป็นเรื่องยาก จึงขอให้คิดถึงคนอื่น ส่วนตัวเป็นห่วงทุกคนและย้ำว่าไทยได้มีมาตราการคัดกรองผู้ที่เสี่ยงติดเชื้อโควิด -19 อยู่แล้ว แต่ต้องขอความร่วมมือ เพราะผู้ที่เดินทางกลับอยู่บ้านตัวเอง แต่ยืนยันว่าได้มีการตรวจสอบผ่านสนามบินมาแล้วแต่ไม่พบว่าติดเชื้อ ดังนั้นทุกคนต้องรู้ตัวและเมื่อกลับจากต่างประเทศให้ไปตรวจและแจ้งว่าเดินทางกลับจากประเทศเสี่ยง เพื่อแพทย์จะได้ติดตามตรวจอาการเป็นระยะ เมื่อผู้สื่อข่าวถามว่าต้องมีการประกาศมาตรการระยะ 3 หรือไม่ นายกรัฐมนตรีไม่ได้ตอบคำถามและเดินขึ้นลิฟท์เพื่อเข้าประชุมสภาผู้แทนราษฎร พิจารณาญัตติอภิปรายไม่ไว้วางใจทันทีนายกรัฐมนตรรี ยังกล่าวถึงการชุมนุมต่างๆ ว่าเป็นห่วงเรื่องการแพร่ระบาดของเชื่อ แต่ก็เข้าใจความตั้งใจของเด็กและเยาวชน ก็ขอให้ระมัดระวัง ตนเองเป็นนายกรัฐมนตรีเห็นใจ แต่อยากให้รับฟังข้อมูลจากช่องทางต่างๆ ด้วยว่าประเทศชาติควรจะเดินไปอย่างไร พร้อมให้กำลังใจคนรุ่นใหม่และพร้อมรับฟังความเห็นไม่ได้ว่าอะไร แต่สิ่งสำคัญที่สุดคือ เรื่องของกฎหมายที่จะเป็นอันตรายในวันข้างหน้า เห็นได้ว่าหลายอย่างมีปัญหามาตลอด ช่วงหลายปีที่ผ่านมาของคดีสีเสื้อต่างๆ ต้องถูกดำเนินคดีขึ้นศาล ตอนนี้ทุกคนถือเป็นอนาคตของประเทศจึงอยากให้รับฟังส่วนอื่นๆ ด้วย